Araceae

Araceae ialah sebuah keluarga tumbuhan berbunga kotiledon tunggal mudah dikenal pasti melalui perbungaannya yang terbentuk dari tongkol (spadix) dan seludang (spathe). Terdapat sekitar 114 genus dan 3750 spesies Araceae yang diketahui di seluruh dunia. Keluarga ini turut disebut keladi-keladian atau talas-talasan, lebih-lebih lagi di Indonesia.

Beberapa tumbuhan dalam keluarga yang sering dikenal umum termasuklah keladi, talas dan birah (mencakupi genus Caladium, Colocasia, Alocasia dan Xanthosoma), kelemoyang (Homalomena), lekir dan sarek (Amorphophallus),  tumbuhan terapung seperti kiambang (Pistia) dan sesudu itik (Lemna), bunga Anthurium dan Arum, dan lain-lain. Kebanyakan tumbuhan dalam keluarga ini beracun lantaran mengandungi sebilangan kristal kalsium oksalat yang boleh mendatangkan kerengsaan. Beberapa spesies pula boleh dijadikan bahan makanan sekiranya disediakan dengan betul.

Penerangan
Keladi-keladian ialah tumbuhan herba bergetah pahit yang berimpang atau berumbi dan jarang-jarang tumbuh memanjat. Daunnya tumbuh lebat, tersusun berpilin pada batang teras, berbentuk lonjong atau bujur panah, dan selalunya mempunyai lapisan berlilin di permukaan atas daun.

Bunganya kecil dan tersusun pada tongkol bunga di dalam seludang, dan mempunyai dua jantina atau berumah satu (monoecious); dengan bunga jantan berada di atas. Buahnya ialah jenis beri dan selalunya terang setelah matang. Buah ini menjadi makanan untuk burung dan mamalia kecil yang mana membolehkan benihnya dipencarkan.

Taksonomi

Filogeni

Genus

Galeri

Lihat juga
 Keladi hiasan
 Zingiberaceae, temu-temuan

Rujukan

Pautan luar